KTC ระรื่น กำไร Q2/59 โต 25% หลังยอดใช้จ่ายผ่านบัตรฯขยายตัว
KTC ระรื่น กำไร Q2/59 โต 25% อยู่ที่ 579.86 ลบ. จากปีก่อนอยู่ที่ 464.29 ลบ. หลังยอดใช้จ่ายผ่านบัตรเครดิตขยายตัว ขณะเดียวกันงวด 6 เดือน กำไรเพิ่มขึ้น 17% อยู่ที่ 1.21 พันลบ. จากปีก่อนอยู่ที่ 1.03 พันลบ.
10 ส.ค. 2559

บัตรกรุงไทย จำกัด (มหาชน) หรือ KTC รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 มีกำไรสุทธิ 579.86 ล้านบาท หรือมีกำไรสุทธิ  2.25 บาทต่อหุ้น เพิ่มขึ้น  25% จากช่วงเดียวกันของปีก่อนที่มีกำไรสุทธิ  464.29 ล้านบาท หรือมีกำไรสุทธิ 1.80 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมียอดใช้จ่ายผ่านบัตรเครดิตขยายตัว  
ขณะที่ผลการดำเนินงานช่วง 6 เดือนแรกมีกำไรสุทธิ 1.21 พันล้านบาท หรือ 4.17 บาทต่อหุ้น เพิ่มขึ้น17% จากช่วงเดียวกันของปีก่อนที่มีกำไรสุทธิ 1.03 พันล้านบาท หรือ 4.03 บาทต่อหุ้น